Diari Oficial de la Generalitat Valenciana


Sumari del DOGV 1550, del 24-05-1991 (1991/901352)

Resolució del Conseller d'Obres Públiques, Urbanisme i Transports, de 4 d'abril de 1991, per la qual s'aprova definitivament la modificació del Pla General de València de l'àrea núm. 3 del SUNP avinguda de França.
---------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1991/04/04/(2)/dof/vci/html**

### Dades del document

Número de DOGV
:   1550

Data del DOGV
:   24-05-1991

Secció del DOGV
:   I. DISPOSICIONS GENERALS

Número del document
:   1991/901352


Data del document
:   04-04-1991

Organisme emissor


Tipus de document
:   Resolució

Descriptors 

:   * València
    * pla d'urbanisme

Resolució del Conseller d'Obres Públiques, Urbanisme i Transports, de 4 d'abril de 1991, per la qual s'aprova definitivament la modificació del Pla General de València de l'àrea núm. 3 del SUNP avinguda de França.  
Vist l'expedient de Modificació Puntual del Pla General d'Ordenació Urbana de València per a l'àrea núm. 3 del Sòl Urbanitzable No Programat i  
Vist que aquesta modificació, promoguda per l'ajuntament, ha estat inicialment aprovada el 10 de gener i provisionalment el 14 de març de 1991.  
Vist que en l'expedient consta l'informe favorable de la Diputació Provincial emès el 2 d'abril de 1991.  
Vist que l'esmentada modificació ha estat sotmesa a la preceptiva informació pública durant el termini corresponent i després dels tràmits legalment establerts a l'efecte.  
Vist que la Comissió Territorial d'Urbanisme el 3 d'abril de 1991 va emetre informe favorable sobre les actuacions.  
Atés que la finalitat de la modificació és admetre com a ús compatible per a l'àrea 3 del SUNP del PGOU de València l'ús TCO 3 i eliminar el límit de 16 altures màximes a la zona de referència.  
Atés que la modificació no comporta increment de volum o aprofitament edificable ni minora les reserves quant a dotacions o espais lliures, i té per única finalitat fer més flexible les possibilitats de disseny urbà de l'àrea en qüestió i permetre usos terciaris de gran capacitat.  
Atés que aquest conseller és competent per a l'aprovació definitiva de l'expedient d'acord amb els articles 40 i 41 de la Llei del Sòl i el Decret 137/90 de la Generalitat Valenciana.  
Vists la resta de preceptes legals d'obligat i pertinent aplicació, resolc:  
Aprovar definitivament la Modificació del Pla General de València de l'àrea núm. 3 del SUNP avinguda de França.  
Contra aquesta resolució que no esgota la via administrativa es pot interposar recurs de reposició davant aquest conseller en el termini d'un mes, comptador des de l'endemà de la publicació de la resolució, abans del contenciós administratiu davant la sala contenciosa administrativa del tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fóra expressa, o en el termini d'un any des de la data d'interposició de l'esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que s'estime procedent.  
València, 4 d'abril de 1991. - El Conseller d'Obres Públiques, Urbanisme i Transports: Eugenio Burriel de Orueta


Còpia Permalink ELI